Arkivsak-dok. 141 - 15

Saksbehandler: Thorleif Nyman

Behandles av: Dato:

Sandnes Eiendomsselskap KF 23.09.2015

**KOSTNADSOVERSLAG 2 FOR RISKA BOAS, REHABILITERING AV VENTILASJONSANLEGG**

**1. BAKGRUNN FOR SAKEN**

I denne sak legges kostnadsoppstilling frem for inneklimatiltak ved Riska boas.

Prosjektkostnader er innenfor rammen av budsjett i økonomiplan 2015- 2018.

**2. SAKSOPPLYSNINGER**

Kommunens yrkeshygieniker har tidligere foretatt målinger ved Risk boas. På bakgrunn av disse målinger er det laget en rapport som viser at bygget har større avvik. Byggets opprinnelige VVS tekniske anlegg er fra byggets opprinnelse og ventilasjonsanlegg er gammelt og holder ikke dagens krav i forhold til personbelastning.

Bygget er i bruk døgnet rundt. Grunnet kompleksitet og utfordringer med å utføre arbeid uten stenging av bygget, ble det valgt å dele opp jobben i faser. Første fase med utskiftning av det eldste aggregatet ble gjennomført i fjor.

Oppgradering av VVS tekniske anlegg sees også i forbindelse med at Riska boas utvider i eget byggeprosjekt, byggetrinn 3. I byggetrinn 3 er det ikke avsatt midler for å løfte eksiterende arealer opp til dagens standard. I prosjektfasen er det lagt vekt på å kunne gjennomføre byggearbeider uten stengning av bygget.

Arbeidene består av følgende deler:

1. Omlegging av VVS anlegg og sammenkobling mot varmeanlegg som etableres ifbm. med byggetrinn 3 (nybygget.)
2. Omlegging i varmeanlegg for eksisterende arealer.
3. Installasjon av styringssystem for romregulering og driftsoptimalisering

Anbudskonkurransen

Denne anskaffelsen er omfattet av lov om offentlige anskaffelser, og har blitt kunngjort i database for offentlige innkjøp- DOFFIN. Det kom inn 6 tilbud innen innleveringsfristen. 1 tilbud innkom etter fristens utløp og ble derfor avvist. SCAN VVS ble vinneren av konkurransen. Karensperioden var satt til 14 dager og i denne perioden hadde leverandører anledning til å påklage avgjørelsen. Ingen klager ble mottatt.

Når det gjelder fremdrift, er arbeidene igangsatt. Ferdigstillingsdato er satt innen utgang desember 2015.

Kostnadsoppstilling

|  |  |  |
| --- | --- | --- |
|  | **Oppm. Øk. Plan** | **K II** |
| 1.00 Felleskostnad |  | 10 000 |
| 2.00 Bygging |  | 320 100 |
| 3.00 VVS- inst. |  | 1 946 053 |
| 4.00 El. inst. |  | 272 600 |
| 5.00 Tele- og kont. int. |  | 603 000 |
| 6.00 Andre inst. |  | 0 |
| **SUM 1-6 HUSKOSTNAD** |  | **3 151 753,00** |
| 7.00 Utendørsanlegg |  | 0 |
| **SUM 1-7 ENTR. KOSTNAD** |  | **3 151 753,00** |
| 8.00 Generelle kostnader |  | 635 000 |
| **SUM 1-8 BYGGEKOSTNAD** |  | **3 786 753,00** |
| 9.00 Spesielle kostnader |  | **1 116 459,02** |
| **SUM 1-9** |  | **4 903 212,02** |
| 10.00 Marginer |  | **694 083,07** |
| **SUM 0-10 PROSJEKTKOSTNAD** | **10 000 000,00** | **5 597 295,09** |

Forklaring til kostnadsoppstillingen

1.00 Felleskostnader, som ikke er inkludert i post 3.

2.00 Byggekostnader, som ikke er inkludert i post 3.

3.00 VVS kostnader

4.00 El. inst. Som ikke er medtatt under post 3.

5.00 Tele- og automasjonsinstallasjoner som ikke er inkludert i post 2.

6.00 Andre inst.

7.00 Utendørsanlegg er ikke aktuell

8.00 Generelle kostnader som ikke er inkludert i entreprisen.

9.00 Spesielle kostnader, som inventar/utstyr og mva.

10.0 Marginer omfatter prisstigning (4% av sum 1-7), og uforutsette utgifter (15% av sum 1 – 8).

**VURDERING**

**Fase 1** av prosjektet ble gjennomført i **2014** og gikk på utskifting av eksisterende ventilasjonsaggregat samt oppgradering av kanalnett i første del av bygget. Arbeidene ble lyst på DOFFIN og **URD klima** var lavbyder. Kostnadene var på totalt 5,4 mill kr og ligger betydelig lavere enn bevilgningen for 2014 som var på 10 mill kr.

I år gjennomføres **fase 2** med utskifting av aggregat nr 2 i andre fløy. Arbeidene er lyst ut på DOFFIN og **SCAN VVS** fikk oppdraget. Arbeidet pågår innen en ramme på 5,6 mill kr. Årets bevilgning er også på 10 mill kr og arbeidene ligger således godt innenfor bevilgning.

Ingen av arbeidene har vært fremlagt for styret mht godkjenning av K2 før arbeidene ble igangsatt. Daglig leder beklager dette. I det videre vil prosjektet bli fulgt opp i hht rutinene. Arbeidene beløper seg til totalt ca 11 mill kr for begge delprosjektene, innenfor en bevilgning på totalt 20 mill kr. Prosjektet vil etter gjennomføring av den siste etappen være avsluttet.

**Forslag til vedtak:**

* Kostnadsoverslag 2 for inneklimatiltak ved Riska boas godkjennes.
* Saken oversendes rådmannen til orientering

Sandnes, 16.09.2015

Torbjørn Sterri

daglig leder